**BIZTONSÁGI ADATLAP**

készült a 2020/878/EU rendelettel módosított 1907/2006/EK rendelet szerint

**1. szakasz: Az anyag/keverék és a vállalat/vállalkozás azonosítása**

**1.1. Termékazonosító: TIS mosogatószer - Balsam**

**Kiszerelés:** 1 liter, 500 ml

**1.2. Azonosított felhasználás:** tisztítószer, kézi mosogatás

**Ellenjavallt felhasználás:** fentitől eltérő

**1.3. A biztonsági adatlap szállítójának adatai:**

**GIRONDE Kozmetikai és Háztartás-vegyipari Termékeket Gyártó és Forgalmazó Kft.**

H-3333 Terpes, Petőfi út 2 – 4.

Telefon: +36 36 561 310

honlap: [www.gironde.hu](http://www.gironde.hu)

**A biztonsági adatlapért felelős személy elérhetősége:** [info@gironde.hu](mailto:info@gironde.hu)

**1.4. Sürgősségi telefon: Egészségügyi Toxikológiai Tájékoztató Szolgálat (ETTSZ):**

napközben (8-16 óra): +36 1 476-6464

éjjel-nappal hívható ingyenes szám: +36 80 20 11 99

**2. szakasz: A veszély azonosítása**

**2.1. A keverék besorolása:** a gyártó és a vonatkozó uniós szabályozások, a 1272/2008/EK rendelet és módosításai szerint **a termék nem veszélyes keverék.**

**Osztályozása:**

**Fizikai veszély:** veszélyességi osztályba sorolás nem szükséges

**Egészségi veszély:** veszélyességi osztályba sorolás nem szükséges

**Környezeti veszély:** veszélyességi osztályba sorolás nem szükséges

**2.2. Címkézési elemek**

**Piktogram:** nem szükséges

**Figyelmeztetés:** nem szükséges

**Veszélyre/kockázatra figyelmeztető H-mondat:** nem szükséges

**Óvintézkedésre vonatkozó P-mondatok:**

P102 GYERMEKEKTŐL ELZÁRVA TARTANDÓ.

P305+P351+P338 SZEMBE KERÜLÉS ESETÉN: Több percig tartó óvatos öblítés vízzel. Adott esetben a kontaktlencsék eltávolítása, ha könnyen megoldható. Az öblítés folytatása.

P401 Tárolás: +5 °C feletti hőmérsékleten.

**Összetevők a 648/2004/EK rendelet szerint:** <5% anionos felületaktív anyagok,  
<5% nemionos felületaktív anyag, Parfum, Benzyl Alcohol

**2.3. Egyéb veszélyek**

A termék nem tartalmaz különös aggodalomra okot adó (SVHC) anyagot, illetve olyan anyagot, ami a különös aggodalomra okot adó anyagok jelöltlistáján szerepel: <http://echa.europa.eu/candidate-list-table>

A termék nem tartalmaz a REACH XIII. mellékletének kritériumai szerinti azonosított PBT-, ill. vPvB-anyagot.

**3. szakasz: Összetétel vagy az összetevőkre vonatkozó információk**

**3.1. Anyagok:** nem releváns.

**3.2. Keverékek:** a termék keverék, vizes oldat.

A 2020/878/EU rendelet értelmében feltüntetésre kötelezett összetevők:

|  |  |  |
| --- | --- | --- |
| **Veszélyes összetevő** | **Koncentráció** | **Veszélyességi osztály, kategória,  H-mondat** |
| Alkoholok, C12-14, etoxilált, szulfát, nátrium sók\*  CAS-szám: 68891-38-3 EK-szám: 500-234-8 | <5% | Skin Irrit. 2, H315; Eye Dam. 1, H318;  Aquatic Chronic 3, H412  Egyedi koncentrációs határ: ha a c (<5%), akkor Eye Irrit. 2, H319 |

\* egyéb név: nátrium-alkil(C12-14)-szulfát, etoxilált, SODIUM LAURETH SULFATE; nincs harmonizált uniós osztályozása, a megadott a gyártójának biztonsági adatlapjáról származik

Az egyéb összetevők nem tekinthetők a hatályos jogszabályok szerint veszélyes anyagnak vagy koncentrációjuk a termékben nem éri el azt a mértéket, amely fölött jelenlétét a veszélyesség szerinti besorolásnál fel kell tüntetni, illetve figyelembe kell venni.

A táblázatban megadott veszélyességi osztályok H-mondatok a tiszta komponensekre vonatkoznak, a termék veszélyesség szerinti besorolását a 2. szakasz adja meg.

A rövidítések és a H-mondatok teljes szövegét lásd a 16. szakaszban.

**4. szakasz: Elsősegély-nyújtási intézkedések**

**4.1. Az elsősegély-nyújtási intézkedések ismertetése**

**Általános tudnivalók:** a sérültet távolítsuk el a veszély forrásától. Az elszennyeződött ruházatot, lábbelit azonnal le kell venni!

Eszméletlen vagy görcsös állapotban lévő sérülttel folyadékot itatni, hányást kiváltani nem szabad!

Az elsősegélynyújtás szakszerűsége és gyorsasága nagyban csökkentheti a tünetek kialakulását és súlyosságát.

**Belélegzés esetén:** nem releváns expozíció; vigyük a sérültet friss levegőre.

**Ha szembe kerül:** azonnal, alapos, legalább 5 percig tartó szemöblítést végezzünk folyóvízzel a szemhéjak széthúzása és a szemgolyó állandó mozgatása közben. Ha lehetséges a kontaktlencséket távolítsuk el! Panasz, irritáció állandósulása esetén forduljunk orvoshoz!

**Lenyelés esetén:** öblítse ki a szájüreget vízzel, majd igyon 1 – 2 pohár vizet. Forduljon orvoshoz!

**Bőrre kerülés esetén:** az érintett bőrfelületet bő folyóvízzel alaposan öblítse le!

**4.2. A legfontosabb – akut és késleltetett – tünetek és hatások:** nem ismert, szemirritáció léphet fel, tartós vagy többszöri expozíció esetén.

**4.3. A szükséges azonnali orvosi ellátás és különleges ellátás jelzése:** ha mérgezési tünetek jelentkeznek vagy mérgezés gyanúja merül fel, azonnal hívjunk orvost, mutassuk meg a termék címkéjét, ill. biztonsági adatlapját.

**Megjegyzés az orvos számára:** kezeljen a tüneteknek megfelelően.

**5. szakasz: Tűzvédelmi intézkedések**

**5.1. Megfelelő oltóanyag:** oltóhab, oltópor, szén-dioxid, vízpermet, homok.

**Biztonsági szempontból nem megfelelő oltóanyag:** nincs adat.

**5.2. A keverékhez társuló különleges veszélyek**: égése, bomlása során mérgező, maró gázok: nitrogén-oxidok, szén-oxidok, kén-oxidok képződhetnek.

**5.3. Tűzoltóknak szóló javaslat:** teljes védőfelszerelés és a környezet levegőjétől független légzőkészülék szükséges kémiai tüzek esetén. Kerüljük el az égés során képződő mérgező gázok, gőzök és füstök belélegzését. A védőfelszereléssel nem rendelkező személyeket távolítsuk el.

Hűtsük vízpermettel a tárolóedényzetet.

**6. szakasz: Intézkedések véletlenszerű expozíciónál**

**6.1. Személyi óvintézkedések, egyéni védőeszközök és vészhelyzeti eljárások**

Kerüljük el a termékkel történő expozíciót! Előzzük meg a további szivárgást, kifolyást. Mentesítéskor egyéni védőfelszerelés szükséges (védőruha, védőkesztyű, védőszemüveg); lásd a 8. szakaszt. A veszélyövezetet zárjuk le, a mentesítést csak képzett, a mentesítésben jártas, a szükséges védőfelszerelésekkel ellátott személyek végezzék!

**6.2. Környezetvédelmi óvintézkedések:** nagy mennyiségű kiömlött anyag kezelés nélkül a csatornába, élő vizekbe, talajba ne jusson! A hulladékkezelés, ártalmatlanítás a nemzeti, a helyi előírásoknak megfelelően történjen.

**6.3. A területi elhatárolás és a szennyezés mentesítés módszerei és anyagai**

Nagy mennyiségű kiömlött terméket inert folyadékfelszívó anyaggal (pl. homok, föld, vermikulit) kell befedni, felitatni, összegyűjteni és zárt tartályban, megfelelően felcímkézve tárolni. A megsemmisítés a nemzeti és a helyi előírásoknak megfelelően történjen. Ügyeljünk a csúszásveszélyre!

Kis mennyiségű kiömlött terméket sok vízzel le kell öblíteni.

**6.4. Hivatkozás más szakaszokra:** lásd még a 7., 8. és 13. szakaszokat.

**7. szakasz: Kezelés és tárolás**

**7.1. A biztonságos kezelésre irányuló óvintézkedések**

**Kezelés:** A vegyi anyagoknál szokásos óvintézkedések betartásával kell kezelni!

Tartsuk be a címkén lévő használati utasítást!

**Tűz- és robbanásvédelem:** speciális intézkedés nem szükséges.

**7.2. Tárolás:** Eredeti tárolóedényzetében, hűvös helyen, élelmiszerektől, italoktól és takarmányoktól távol tárolandó.

Fagytól, közvetlen napfénytől védve tároljuk.

Gyermekek kezébe nem kerülhet!

**7.3. Meghatározott végfelhasználás:** mosogatószer.

A felhasználók olvassák el a termék címkéjén található használati útmutatót, és a biztonságos kezelésre, felhasználásra vonatkozó előírásokat.

**8. szakasz: Az expozíció ellenőrzése/egyéni védelem**

**8.1. Ellenőrzési paraméterek**

**Foglalkozási expozíciós határértékek:** a termék összetevőre vonatkozólag a munkahelyi levegőben megengedett határértékek az 5/2020. (II.6.) ITM rendeletben nincs megállapítva.

**8.2. Az expozíció ellenőrzése**

**Műszaki intézkedések**

* A vegyi anyagoknál szokásos védőintézkedéseket be kell tartani.
* Mosakodási lehetőség biztosítása.

**Higiéniai intézkedések**

* Használata közben étkezni, inni és dohányozni nem szabad!
* Élelmiszerektől, italoktól, takarmányoktól távol tartandó.

**Személyi védőfelszerelések**

* **Légutak védelme:** nem szükséges.
* **Szemvédelem:** nem szükséges.

Védőszemüveg használata ajánlott, ha a szembefröccsenés veszélye fennáll, nagy mennyiségek kezelésénél, mentesítésnél, stb.

* **Kéz- és bőrvédelem:** nem szükséges.

Túlérzékeny személyek használjanak védőkesztyűt a tömény termékkel végzett műveletek során: nagy mennyiségek kezelésénél, mentesítésnél. A termék munkaoldatával történő tartós érintkezés esetén védőkesztyű használata ajánlott, pl.: foglalkozásszerű felhasználás.

**Környezetvédelemi intézkedés:** kerüljük el a hígítatlan csatornába jutását, ne engedjük a felszíni vizekbe, talajba.

**9. szakasz: Fizikai és kémiai tulajdonságok**

**9.1. Az alapvető fizikai és kémiai tulajdonságokra vonatkozó információk**

Halmazállapot: folyékony

Megjelenési forma: folyadék

Szín: fehér, opálos

Szag: a termékre jellemző

Szagküszöb: nincs meghatározva

Dermedéspont: nincs adat

Forráspont: nincs adat

Tűzveszélyesség: nem tűzveszélyes

Robbanási határok: nem releváns

Lobbanáspont: nincs adat, becsült érték: >70°C (a termék vizes oldat)

Öngyulladási hőmérséklet: nincs adat

Bomlási hőmérséklet: nincs adat

pH-érték 20°C-on: 4 – 7

Viszkozitás: viszkózus, kifolyási idő: min. 20 sec 20°C-on

Vízoldékonyság: vízzel korlátlanul elegyedik

logPo/v: nem releváns, a termék keverék

Gőznyomás: nincs adat

Sűrűség: nincs adat

Gőzsűrűség: nincs adat

Részecskejellemzők: nem releváns, a termék folyadék

Öngyulladás: a termék nem öngyulladó

Párolgási sebesség: nincs adat

Robbanásveszély: nem robbanásveszélyes

Oxidáló tulajdonság: nem jellemző

**9.2. Egyéb információk**

**Fizikai veszélyességi osztályokra vonatkozó információk:** a termék osztályozása fizikai veszélyességi osztályokba nem szükséges. A termék nem tűzveszélyes, de éghető.

**Egyéb biztonsági jellemzők:** nincs olyan melynek jelzése lényeges lenne a keverék biztonságos használata szempontjából.

**10. szakasz: Stabilitás és reakciókészség**

**10.1. Reakciókészség:** nem jellemző.

**10.2. Kémiai stabilitás:** közönséges körülmények (szokásos hőmérséklet- és nyomásviszonyok), valamint a 7. szakasz alatt előírt tárolási körülmények között a termék stabil.

**10.3. A veszélyes reakciók lehetősége:** nem ismert.

**10.4. Kerülendő körülmények:** hőhatás, fagy.

**10.5. Nem összeférhető anyagok:** erős savak, lúgok, oxidálószerek.

**10.6. Veszélyes bomlástermékek:** nem jellemző, normál felhasználás és tárolás esetén.

Tűzben, az égés során veszélyes égés- és bomlástermékek képződhetnek, lásd az 5. szakaszt.

**11. szakasz: Toxikológiai információk**

**11.1. Az 1272/2008/EK rendeletben meghatározott, veszélyességi osztályokra vonatkozó információk:** a keverékkel toxikológiai vizsgálatokat nem végeztek, megítélése az összetevőire vonatkozó osztályozások és a koncentrációviszonyok alapján történt.

**Akut toxicitás (orális, dermális, inhalációs):** a keverékre a becsült ATEmix értékek alapján az akut toxicitási veszélyességi osztályokba sorolás kritériumai nem teljesülnek.

**Bőrmarás/bőrirritáció:** a rendelkezésre álló adatok alapján az osztályozás kritériumai nem teljesülnek, a bőrirritáló összetevők koncentrációja kisebb mint 5%.

**Súlyos szemkárosodás/szemirritáció:** a rendelkezésre álló adatok alapján az osztályozás kritériumai nem teljesülnek, a szemirritáló összetevők koncentrációja kisebb mint 5%, alkalmazva az alkoholok, C12-14, etoxilált, szulfát, nátrium sók összetevőre megállapított egyedi   
koncentráció-határértéket.

**Légzőszervi- és bőrszenzibilizáció:** osztályozás kritériumai nem teljesülnek.

**Rákkeltő hatás:** a termék nem tartalmaz rákkeltő anyagként osztályozott összetevőt.

**Csírasejt-mutagenitás:** a termék nem tartalmaz mutagénként osztályozott összetevőt.

**Reprodukciós toxicitás:** a termék nem tartalmaz reprodukciós toxicitást okozó összetevőt.

**Célszervi toxicitás, egyszeri expozíció/STOT SE:** rendelkezésre álló adatok és információk szerint az osztályozás kritériumai nem teljesülnek.

**Célszervi toxicitás, ismétlődő expozíció/STOT RE:** rendelkezésre álló adatok és információk szerint az osztályozás kritériumai nem teljesülnek.

**Aspirációs veszély:** a rendelkezésre álló adatok alapján az osztályozás kritériumai nem teljesülnek.

**11.2. Egyéb veszélyekkel kapcsolatos információ:** nem áll rendelkezésre.

**12. szakasz: Ökológiai információk**

**12.1. Toxicitás:** a termékkel célzott vizsgálatokat nem végeztek. Az összetétele alapján a termék nem osztályozandó a vízi környezetre akut, ill. krónikus veszélyt jelentő keverékként.

**12.2. Stabilitás és lebonthatóság:** a termékben lévő anionos felületaktív anyag (alkoholok, C12-14, etoxilált, szulfát, nátrium sók) biológiailag könnyen lebonthatóak, lebonthatóságuk megfelel a 648/2004/EK számú rendeletben lefektetett kritériumoknak.

**12.3. Bioakkumulációs képesség:** az anionos felületaktív anyag (alkoholok, C12-14, etoxilált, szulfát, nátrium sók)valószínűsíthetően nem bioakkumulatívak a megoszlási hányadosuk és a rendelkezésre álló biokoncentrációs faktorok alapján.

**12.4. Mobilitás a talajban:** nincs adat, nagy valószínűséggel mobil.

**12.5. A PBT- és a vPvB-értékelés eredménye:** nem áll rendelkezésre. Az összetevők valószínűsítethetően nem tekinthetők perzisztens, bioakkumulatív és toxikus anyagnak, illetve nagyon perzisztens és nagyon bioakkumulatív anyagnak.

**12.6. Endokrin károsító tulajdonságok:** az endokrin károsító és a lehetséges endokrin károsító anyagok adatbázisaiban a termék összetevői nem szerepelnek.

**12.7. Egyéb káros hatások:** nem ismert.

**13. szakasz: Ártalmatlanítási szempontok**

**13.1. Hulladékkezelési szempontok**

A termék maradékainak és hulladékainak a kezelésére a 225/2015. (VIII.7.) Kormányrendeletben, illetve a 2008/98/EK irányelvben foglaltak az irányadók.

Megfelelő jogosítvánnyal rendelkező hulladékkezelőben történjen a termék maradékának, hulladékának az ártalmatlanítása.

A hulladék besorolása a 72/2013. (VIII.27.) VM rendelet alapján.

A csomagolási hulladékkal kapcsolatos hulladékgazdálkodási tevékenységet a 442/2012. (XII. 29.) Kormányrendelet szabályozza.

**14. szakasz: Szállításra vonatkozó információk**

A termék a veszélyes áruk nemzetközi szállítását szabályozó egyezmények – **ADR/RID, IMDG és IATA** szerint **nem veszélyes áru.**

**14.1. UN-szám vagy azonosító szám**: nem releváns.

**14.2. Az ENSZ szerint megfelelő szállítási megnevezés:** nem releváns.

**14.3. Szállítási veszélyességi osztály:** nem releváns.

**14.4. Csomagolási csoport:** nem releváns.

**14.5. Környezeti veszély:** nem releváns.

**14.6. A felhasználót érintő különleges óvintézkedések:** nem releváns.

**14.7. Az IMO-szabályok szerinti tengeri ömlesztett szállítás:** nem alkalmazható.

**15. szakasz: Szabályozással kapcsolatos információk**

**15.1. A keverékkel kapcsolatos biztonsági, egészségügyi és környezetvédelmi előírások/jogszabályok**

A termék nem tartalmaz különös aggodalomra okot adó (SVHC) anyagot.

A termék nem tartalmaz a REACH XIV. és XVII. mellékletében listázott anyagot.

A termék nem tartalmaz ózonréteg károsító anyagot.

**Vonatkozó uniós joganyagok**

Tisztítószer-rendelet: 648/2004/EK és módosításai

REACH rendelet: 1907/2006/EK és módosításai

CLP-rendelet (1272/2008/EK) és módosításai

A munkájuk során vegyi anyagokkal kapcsolatos kockázatoknak kitett munkavállalók egészségének és biztonságának védelméről szóló 98/24/EK tanácsi irányelv végrehajtásával kapcsolatban a javasolt foglalkozási expozíciós határértékek listái a 2000/39/EU, 2006/15/EU, 2009/161/EU, 2017/164/EU és 2019/1831/EU irányelvekben, valamint a 2004/37/EK irányelv és módosítása

<https://echa.europa.eu/hu/cad-and-cmd-legislation>

Az Európai Parlament és a Tanács 2008/98/EK irányelve a hulladékokról és egyes irányelvek hatályon kívül helyezéséről

**Vonatkozó nemzeti joganyagok**

Tisztítószerek: 270/2005. (XII.15.) Korm. rendelet a mosó- és tisztítószerek hatóanyagai biológiai lebonthatóságának ellenőrzéséről és az információszolgáltatás rendjéről;

329/2012. (XI.16.) Korm. rendelet a mosó- és tisztítószerek forgalombahozatalának feltételeiről és az ellenőrzés rendjéről

Munkavédelem: az 1993. évi XCIII. törvény a munkavédelemről; 5/2020. (II.6.) ITM rendelet a kémiai kóroki tényezők hatásának kitett munkavállalók egészségének és biztonságának védelméről; 33/1998. (VI.24.) NM rendelet a munkaköri, szakmai, illetve személyi higiénés alkalmasság orvosi vizsgálatáról és véleményezéséről;

Kémiai biztonság: 2000. évi XXV. törvény a kémiai biztonságról és módosításai, a veszélyes anyagokkal és a veszélyes készítményekkel kapcsolatos egyes eljárások, illetve tevékenységek részletes szabályairól szóló 44/2000. (XII.27.) EüM rendelet és módosításai;

Környezetvédelem: 1995. évi LIII. törvény a környezet védelmének általános szabályairól; 2012. évi CLXXXV. törvény a hulladékokról; 225/2015. (VIII.7.) Korm. rendelet a veszélyes hulladékkal kapcsolatos egyes tevékenységek részletes szabályairól; 72/2013. (VIII.27.) VM rendelet a hulladék jegyzékről;

Tűzvédelem: az 1996. évi XXXI. törvény a tűz elleni védekezésről, a műszaki mentésről és a tűzoltóságról; az 54/2014. (XII.5.) BM rendelet az Országos Tűzvédelmi Szabályzatról és módosítása.

**15.2. Kémiai biztonsági értékelés:** nem készült.

**16. szakasz: Egyéb információk**

A biztonsági adatlap a termék normál körülmények között történő felhasználására és kezelésére vonatkozó információkat tartalmazza. Minden olyan alkalmazás esetén, amikor a terméket más anyaggal elegyítik, illetve olyan eljárásokat alkalmaznak, amelyek nem felelnek meg az adatlapban foglaltaknak, a felelősség a felhasználót terheli. A biztonsági adatlapban foglalt információk, adatok és ajánlások ismereteink legjaván alapszanak és azokat a kiadás időpontjában pontosnak, helytállónak ismerjük.

Az adatlap nem jelenti bármilyen jogi kötelezettség vagy felelősség vállalását a helytelen használatból adódó következményekért.

**A keverék osztályozása:** összegzéses módszer, kalkuláció alkalmazásával.

**Ajánlás az oktatásra:** A termékkel foglalkozásszerűen dolgozó személyeket tájékoztatni kell a vegyszerekkel történő munka veszélyeiről, és évenként ismétlődő munkavédelmi oktatás keretében az általános munkavédelmi óvó- és védőrendszabályokról.

A BIZTONSÁGI ADATLAP MINDIG LEGYEN ELÉRHETŐ A DOLGOZÓK SZÁMÁRA.

**A biztonsági adatlapban szereplő rövidítések:** veszélyességi osztályok rövidítései: (a rövidítések utáni számok, az osztályon belüli kategóriát jelölik meg, a nagyobb számok kisebb veszélyt jelentenek):

Acute Tox.: akut toxicitás; oral: szájon át; dermal: bőrön át; inhal.: belélegezve; Skin Sens.: bőrszenzibilizáció; Skin Corr.: bőrmarás; Skin Irrit: bőrirritáció; STOT SE: célszervi toxicitás, egyszeri expozíció; Eye Irrit.: szemirritáció; Eye Dam.: súlyos szemkárosodás; Aquatic Acute: veszélyes a vízi élővilágra, akut veszélyt jelent; Aquatic Chronic: veszélyes a vízi élővilágra, krónikus veszélyt jelent

H315 Bőrirritáló hatású

H318 Súlyos szemkárosodást okoz

H319 Súlyos szemirritációt okoz

H412 Ártalmas a vízi élővilágra, hosszan tartó károsodást okoz

ADR Veszélyes Áruk Nemzetközi Közúti Szállításáról szóló Európai Megállapodás/ European Agreement Concerning the International Carriage of Dangerous Goods by Road

ATEmix becsült akut toxicitás értéke, keverékre

CAS Chemical Abstract Service számok az anyagok azonosításának elősegítésére szolgál

CLP Classification, Labelling and Packaging, 1272/2008/EK rendelet és módosításai

ECHA European Chemicals Agency - Az Európai Vegyianyag-ügynökség

EK-szám az anyagok azonosítására szolgáló szám az Európai Unióban.

GHS Vegyi Anyagok besorolásának és Címkézésének Harmonizált Rendszere – Globally Harmonized System of Classification and Labelling of Chemicals

IATA International Air Transport Association – Nemzetközi Légi Fuvarozási Egyesület Veszélyes Áru Szabályzata

ICAO International Civil Aviation Organization Technical Instruction for the Safe Transport of Dangerous Goods by Air

IMDG Veszélyes Áruk Nemzetközi Tengerészeti Kódexe

Index-szám harmonizálti uniós osztályozással rendelkező anyagok azonosítószáma

logPo/v n-oktanol – víz elegyben mért megoszlási hányados logaritmusa

M szorzótényező, mely alkalmazandó az akut és a krónikus vízi környezeti veszély súlyozott szummációs módszerrel történő megállapításánál

PBT perzisztens, bioakkumulatív és toxikus

REACH Registration, Evaluation, Authorisation and Restriction of Chemicals – A vegyi anyagok regisztrálásáról, értékeléséről, engedélyezéséről és korlátozásáról szóló 1907/2006/EK rendelet

RID Veszélyes Áruk Nemzetközi Vasúti Fuvarozásáról szóló Szabályzat Biztonságát szolgáló Műszaki Utasítások

SVHC Substance of Very High Concern – különös aggodalomra okot adó anyag

vPvB nagyon perzisztens, nagyon bioakkumulatív

**Adatlaptörténet:** biztonsági adatlap a gyártó adatai és a komponensek biztonsági adatlapjainak a felhasználásával készült; a módosítás célja a 2020/878/EU rendeletnek való megfelelés.